-Իմ բոլոր ժամանակվա մրցակիցներն են, ովքեր պարտվել են հազարավոր ձայների տարբերությամբ։ Իրենց համար կուսակցությունը կարեւոր չէ։ Մեկի անունը տամ, որ ամբողջն իր ձեռագիրն է, մականունը՝ «Մուկ»՝ Գեւորգյան Հարություն, ով ժամանակին ոչնչացրել է կոլտնտեսությունները, Կարմիր խաչի շքանշանակիր, ապօրինի սեփականաշնորհել է կոլխոզի գրասենյակի շենքը։ Նախկին ՀՀՇ-ի կարկառուն ներկայացուցիչներից է եղել, ԲՀԿ-ով եւս փորձել է ներկայանալ թեկնածու, էլի փորձել է ՕԵԿ-ով, փորձել է ներկայանալ ՀՀԿ-ով, էսօր էլ նոր ժամանակներին է համընթաց քայլում։ Էսօր մենք ժողովրդի կողմից ընդունված իշխանություն ունենք, մենք մի՞թե թույլ ենք տալու, որ նմանները գան եւ արատավորեն այս իրավիճակը։ Մենք սրա՞ համար ենք այսօր կառուցում արդար եւ նոր ժամանակների Հայաստան։ Մյուսի անուն էլ ասեմ՝ Ավդալյան Արմեն, ով ՌԴ քաղաքացի է, որ տարվա 11 ամիսը Ռուսաստանում է, մի 3-4 տարին մեկ կարող է այստեղ լինի, ուղղակիորեն կոմունալը սեփականաշնորհել է, որի 34 տոկոսը համայնքինն է, ոչնչացրել են ամբողջը մինչեւ իմ՝ համայնքի ղեկավար ընտրվելը։